Datolinjen

Datolinjen (også kalt datogrensen), er en tenkt linje fra Nordpolen til Sydpolen som adskiller områder med ulik dato.  

Datolinjen ble innført i 1845. Den sammenfaller stort sett med 180°-meridianen, som går gjennom Stillehavet, men avviker fra denne for at land og øygrupper som strekker seg over denne meridianen skal ha samme dato. Det største avviket har Linjeøyene i staten Kiribati, som ligger i tidssonen UTC+14, opptil 30° øst for 180°-meridianen. Øyene har dermed samme tid på dagen som på Hawaii lenger nord, men datoen er en dag før Hawaii.

Ved reise østover må man legge til en time for hver 15. lengdegrad for å få riktig sonetid. Man vinner derved en hel dag om man reiser Jorden rundt. For å unngå dette, må man trekke fra et døgn fra datoen når man passerer datolinjen på reise østover. Ved passering mot vest må man legge til et døgn.

Tidssoner
Kartografi
Kalendere